Selenga
Selenga (mongolski: Сэлэнгэ мөрөн; rus. Селенга́), je najveća rijeka koja protiče kroz Mongoliju i rusku Republiku Burjatiju Nastaje od dvije rijeke, rijeke Ider i Delgermörön. Teče uglavnom u pravcu sjeveroistoka, dužinom od 992 km, do svog ušća u najveće slatkovodno jezero na svijetu, Bajkalsko jezero. Neki izvori navode i dužinu rijeke od 1.024 kilometra. Zajedno sa rijekama Jenisej i Angara tvori riječni sistem Jenisej-Angara, dužine 5.539 km, što ga svrstava kao 5. najduži riječni tok na svijetu. Svojim protokom od 935 m3 u sekundi, rijeka čini skoro polovinu količine vode koja se ulije u Bajkalsko jezero. Pri ušću u jezero formira široku deltu, površine od oko 680 km2.